CELEX: 32008R0404
Language: sk
Date: 2008-05-06 00:00:00
Title: Nariadenie Komisie (ES) č. 404/2008 zo 6. mája 2008 , ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov v súvislosti s povolením spinosadu, hydrogenuhličitanu draselného a kyseliny oktánovej – solí s meďou a povolením používania etylénu

7.5.2008   
            
            
               SK
            
            
               Úradný vestník Európskej únie
            
            
               L 120/8
            
         
      NARIADENIE KOMISIE (ES) č. 404/2008
   zo 6. mája 2008,
   ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov v súvislosti s povolením spinosadu, hydrogenuhličitanu draselného a kyseliny oktánovej – solí s meďou a povolením používania etylénu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (1), a najmä na jeho článok 7 ods. 3,
   keďže:
   
               (1)
            
            
               V súlade s postupom ustanoveným v článku 7 ods. 4 nariadenia (EHS) č. 2092/91 prekladali niektoré členské štáty ostatným členským štátom informácie s cieľom zahrnúť určité produkty uvedené v prílohe II do daného nariadenia.
            
         
               (2)
            
            
               Komisia prizvala ad-hoc skupinu odborníkov, aby poskytli odporúčania k povoleniu používania spinosadu, hydrogenuhličitanu draselného a kyseliny oktánovej – solí s meďou v ekologickom poľnohospodárstve, ako aj o predĺžení používania etylénu na vyfarbovanie citrusov a inhibíciu klíčenia zemiakov a cibule na základe zásad, ktorými sa riadi ekologické poľnohospodárstvo.
            
         
               (3)
            
            
               Skupina expertov predložila útvarom Komisie správu z 22. a 23. januára 2008 (2), v ktorej sa odporúča povolenie spinosadu, hydrogenuhličitanu draselného a kyseliny oktánovej – solí s meďou za istých podmienok a rozšírenie používania etylénu na vyfarbovanie citrusov a inhibíciu klíčenia zemiakov a cibule za istých podmienok. Na základe správy tejto skupiny odborníkov a skutočností uvedených nižšie zastáva Komisia názor, že by sa mali v ekologickom poľnohospodárstve povoliť niektoré výrobky a malo by sa rozšíriť používanie etylénu.
            
         
               (4)
            
            
               Spinosad je nový insekticíd mikrobiálneho pôvodu, ktorý sa osvedčil ako nevyhnutný pri kontrole niektorých dôležitých škodcov a ktorý prispieva k udržateľnosti výrobného systému v prípade ohrozenia inými škodcami. Pri jeho používaní by sa však malo minimalizovať riziko likvidácie iných ako cieľových organizmov.
            
         
               (5)
            
            
               V súvislosti so zaradením spinosadu je potrebné ujasniť, že mikroorganizmy sú vo všeobenosti v ekologickom poľnohospodárstve povolené na ochranu proti škodcom a chorobám, kým látky, ktoré mikroorganizmy produkujú, je potrebné v zozname uvádzať jednotlivo.
            
         
               (6)
            
            
               Hydrogenuhličitan draselný sa považuje za nevyhnutný pri likvidácii rozličných hubových ochorení, ktoré postihujú niekoľko plodín, a môže prispieť k zníženiu používania medi a síry v prípade niektorých kombinácií plodín a škodcov.
            
         
               (7)
            
            
               V prípade kyseliny oktánovej – soli s meďou ide o novú formu medi, ktorú možno používať na rovnaký účel ako iné zlúčeniny medi, ktoré už sú zaradené v časti B prílohy II k nariadeniu (EHS) č. 2092/91. Pri používaní kyseliny oktánovej – solí s meďou sa počas sezóny použije celkovo menej medi.
            
         
               (8)
            
            
               Časť B prílohy II k nariadeniu (EHS) č. 2092/91 už obsahuje etylén ako látku, ktorá sa tradične používa v ekologickom poľnohospodárstve. Zdá sa byť vhodné rozšíriť podmienky používania tejto látky o dve ďalšie použitia, ktoré sa považujú za nevyhnutné, a to vyfarbovanie citrusových plodov v prípadoch, keď je to súčasťou stratégie na ochranu pred ich poškodením ovocnými muškami, a inhibíciu klíčenia uskladnených zemiakov a uskladnenej cibule.
            
         
               (9)
            
            
               Príloha II k nariadeniu (EHS) č. 2092/91 by sa preto mala byť zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tomto nariadení sú v súlade so stanoviskom výboru zriadeným v súlade s článkom 14 nariadenia (EHS) č. 2092/91,
            
         PRIJALA TOTO NARIADENIE:
   Článok 1
   Príloha II k nariadeniu (EHS) 2092/91 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. mája 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 123/2008 (Ú. v. EÚ L 38, 13.2.2008, s. 3).
   
      (2)  Správa ad hoc skupiny odborníkov pre pesticídy v ekologickej výrobe potravín, 22. – 23. január 2008, http://ec.europa.eu/agriculture/qual/organic/publi/pesticides_en.pdf
   
      PRÍLOHA
      Príloha II k nariadeniu (EHS) č. 2092/91 sa mení a dopĺňa takto:
      V časti B „Pesticídy“ sa bod 1 „Výrobky na ochranu rastlín“ mení a dopĺňa takto:
      
                  (1)
               
               
                  Tabuľka II „Mikroorganizmy používané na biologickú kontrolu škodcov“ sa nahrádza takto:
                  „II.   Mikroorganizmy používané na biologickú ochranu proti škodcom a chorobám
                  
                              Názov
                           
                           
                              Opis; požiadavky na zloženie; podmienky používania
                           
                        
                              Mikroorganizmy (baktérie, vírusy a huby)
                           
                           
                              Len geneticky nemodifikované kmene v zmysle smernice Európskeho parlamentu a Rady 2001/18/ES (1)
                              
                           
                        
                     
                  IIa.   Látky, ktoré produkujú mikroorganizmy
                  
                              Názov
                           
                           
                              Opis; požiadavky na zloženie; podmienky používania
                           
                        
                              Spinosad
                           
                           
                              Insekticíd;
                              len v prípade, že ich produkujú geneticky nemodifikované kmene v zmysle smernice č. 2001/18/ES;
                              len v prípade prijatia opatrení na minimalizáciu rizika pre dôležité parazity a minimalizáciu rizika vzniku rezistencie;
                              potrebu uznal kontrolný orgán alebo kontrolný úrad
                           
                        
            
                  (2)
               
               
                  Tabuľka IV „Iné látky tradične používané v ekologickom poľnohospodárstve“ sa mení a dopĺňa takto:
                  
                              a)
                           
                           
                              Údaj o medi v stĺpci „Názov“ sa nahrádza takto:
                              „Meď vo forme hydroxidu meďnatého, oxychloridu meďnatého, síran-hexahydroxidu tetrameďnatého, oxidu meďnatého a kyseliny oktánovej – solí s meďou.“
                           
                        
                              b)
                           
                           
                              Údaje o „etyléne“ sa nahrádzajú takto:
                              
                                          Názov
                                       
                                       
                                          Opis, požiadavky na zloženie; podmienky používania
                                       
                                    
                                          „(*) Etylén
                                       
                                       
                                          Vyfarbovanie banánov, kiwi a kaki; vyfarbovanie citrusových plodov výhradne ako súčasť stratégie na ochranu pred poškodením citrusov ovocnými muškami; vyvolávanie kvitnutia ananásu; inhibícia klíčenia zemiakov a cibule;
                                          potrebu uznal kontrolný orgán alebo kontrolný úrad.“
                                       
                                    
                        
            
                  (3)
               
               
                  Do tabuľky V „Iné látky“ sa dopĺňajú tieto údaje:
                  
                              Názov
                           
                           
                              Opis, požiadavky na zloženie; podmienky používania
                           
                        
                              „Hydrogenuhličitan draselný
                           
                           
                              Fungicíd“
                           
                        
            
         (1)  Ú. v. ES L 106, 17. 4. 2001, s. 1.“